Oxid zinočnatý

Oxid zinočnatý (ZnO) alebo zinková bieloba je biely pigment používaný v maliarstve.

Ako maliarsky pigment je často znečistený zvyškami zinku z výroby, alebo je zmiešaný s lacnejšími bielymi pigmentami, ako barit, krieda, sadra alebo hlinka.

 Vlastnosti 
Je to biely, veľmi jemný, oslnivo biely prášok s nádychom do modra. Vyrába sa spaľovaním pár zinku v prúde vzduchu. Na vzduchu prijíma vlhkosť a oxid uhličitý a mení sa na uhličitan zinočnatý.

Je vhodná na akvarel, gvaš alebo pastel, menej už na olejomaľbu, pretože spotrebuje veľké množstvo oleja (20–24 %) a zle schne.

 Referencie 
J. Kačala – M. Pisárčiková – M. Považaj "Krátky slovník slovenského jazyka" (Bratislava: Veda 2003, 988 strán. ISBN 80-224-0750-X) 

Zinočnatý
Zinočnatý
Kategória:Zlúčeniny zinku
Kategória:Biele pigmenty